নিউজডেস্ক, বাংলাদেশনিউজ২৪x৭.কম  পটুয়াখালীর বাউফলে জমিজমা সংক্রান্ত বিরোধের জেরে ভাতিজার হাতে চাচার মৃত্যু হয়েছে। গতকাল ভোরে বাউফলের কালিশুরী এলাকার সিংহের কাঠি গ্রামে এ ঘটনা ঘটে।  পুলিশ  জানায়, ওই এলাকার বৃদ্ধ নুর মোহাম্মদ খন্দকার (৬৫)-এর সাথে তার ভাতিজা দৌলত খন্দকারের দীর্ঘদিন জমিজমা সংক্রান্ত বিরোধ চলছিল। রবিবার ভোরে ফজরের নামাজ পড়ার জন্য নুর মোহাম্মদ মসজিদের উদ্দেশে রওয়ানা হলে ভাতিজা দৌলত তার পথরোধ করে। এ সময় ধারালো অস্ত্র দিয়ে নুর মোহাম্মদকে উপর্যুপরি কুপিয়ে গুরুতর জখম করে। খবর শুনে এলাকাবাসী আহত নুর মোহাম্মদকে নিয়ে পটুয়াখালী জেনারেল হাসপাতালে ভর্তির জন্য রওয়ানা হলে পথিমধ্যে নুর মোহাম্মদ মারা যায়।  বাংলাদেশনিউজ২৪x৭.কম/এসএ.